|  |
| --- |
| armenia_small_emblem[1]**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆ****ՎԵՐԱՀՍԿՈՂԱԿԱՆ ՎԱՐՉՈՒԹՅԱՆ ՊԵՏ** |
| *0010 Երևան, Վազգեն Սարգսյան 3/8, հեռ. 594-140* |

№28.3/12516-2022

«23» մարտի 2022թ.

**ՔՐԵԱԿԱՏԱՐՈՂԱԿԱՆ ՀԻՄՆԱՐԿՆԵՐՈՒՄ ԵՎ**

**ՄԱՐՄԻՆՆԵՐՈՒՄ ՀԱՍԱՐԱԿԱԿԱՆ ՎԵՐԱՀՍԿՈՂՈՒԹՅՈՒՆ**

 **ԻՐԱԿԱՆԱՑՆՈՂ ԴԻՏՈՐԴՆԵՐԻ ԽՄԲԻ ՆԱԽԱԳԱՀ**

**ՏԻԿԻՆ ԶԱՐՈՒՀԻ ՀՈՎՀԱՆՆԻՍՅԱՆԻՆ**

**Հարգելի՛ տիկին Հովհաննիսյան,**

Ի պատասխան Ձեր 01.03.2022թ. թիվ 22-24 գրության հայտնում ենք, որ ՀՀ արդարադատության նախարարության «Քրեակատարողական բժշկության կենտրոն» ՊՈԱԿ-ի և «Արմավիր» քրեակատարողական հիմնարկի կողմից տրամադրված տեղեկատվության համաձայն՝ կալանավորված անձ Կարեն Հովհաննեսի Հովհաննիսյանը, 24.01.2022թ.-ին տեղափոխվել է «Արմենիա» բժշկական կենտրոն՝ պետության կողմից երաշխավորված անվճար բժշկական օգնության ուղեգրով ստացիոնար հետազոտությունների, խորհրդատվության և բուժման համար:

24.01.2022-04.02.2022թթ. ընկած ժամանակահատվածում կալանավորված անձ Կ. Հովհաննիսյանը բուժվել է «Արմենիա» բժշկական կենտրոնում, որտեղից դուրս է գրվել «Սրտի իշեմիկ հիվանդություն: Լարվածության կայուն ստենոկարդիա ΙΙΙ ՖԴ: Սրտի ռիթմի խանգարում՝ հաճախակի փորոքային էքստրասիստոլաներ, ալոռիթմիայի ձևով: Զարկերակային հիպերտենզիա ΙΙΙօ, շատ բարձր ռիսկ, Ձախ Փորոքի գերաճ 1.7սմ: NYHA ΙΙ-ΙΙΙ /երկու-երեք/: Կորոնարոգրաֆիա (01.02.2022թ.) Շաքարային դիաբետ ΙΙ տիպ, միջին ծանրության, ինսուլինապահանձ ձև: Ճարպային հեպատոզ՝ առանց լյարդի ֆունկցիայի խանգարման» կլինիկական ախտորշմամբ:

Կատարված ԷՍԳ հետազոտության եզրակացություն՝ արտահայտված սինուսային հաճախասրտություն 136զ/ր, ընդհատվում է հաճախակի փորոքային էքստրասիստոլաներով, բիգեմինիայի ձևով: Ձախ փորոքի հետին պատի օջախային պաշարում, սնուցման խանգարումով հետին գագաթա-կողմնային պատին: Ձախ նախասրտի գերաճի նշաններ:

Կատարված ԷԽՈ-ՍԳ հետազոտության եզրակացություն՝ ՁՓ, ՁՆ և ԱՆ լայնացում՝ ՎԴՉՁՓ -5.5-5.6սմ, ՎՍՉՁՆ-4.6սմ, ԱՆ-3.8սմ, ԱՓ լայնացած չէ-3.3սմ, Աորտան աթերոսկլերոտիկ փոփոխված է: Վերել հատվածում 3.9-4.0սմ: Սրտամկանի գերաճ՝ մ/պ-17սմ: ՁՓ գլոբալ կծկողականությունը իջած՝ ԱՓմոտ 30-32%: ՁՓառաջա-միջնապատի դիսկինեզ (ռիթմի խանգարում): ԱՓ և ՄՓ պնդացած են: ԱՓ բացումը բավարար: Դ/Ա՝ Միտրալ 2-3աստ.եռփեղկ 2աստ.ՊԳ 35մմ սս. աորտալ 1 աստ. անբավարարություն:

Դուրս գրվելուց կալանավորված անձ Կ. Հովհաննիսյանին խորհուրդ է տրվել բուժումը շարունակել սրտաբանի հսկողությամբ և կատարել ԷՆՄԳ (էլեկտրո-նեյրո-միոգրաֆիա) հետազոտություն, որը տեխնիկական պատճառով չի կատարվել:

Հաշվի առնելով կալանավորված անձի առողջական վիճակը, վերջինս գտնվում է «Քրեակատարողական բժշկության կենտրոն» ՊՈԱԿ «Արմավիր» ստորաբաժանման բուժմասում, բժշկական անձնակազմի դինամիկ հսկողության տակ։ Կալանավորված անձի մոտ, ամեն օր, արձանագրվում են զարկերակային ճնշման բարձր ցուցանիշներով տատանումներ, որի կապակցությամբ ստանում է դեղորայքային բուժում:

Միաժամանակ տեղեկացնում ենք, որ 22.05.2020թ.-ին կալանավորված անձ Կարեն Հովհաննիսյանի նկատմամբ, աշխատանքի և սոցիալական հարցերի նախարարության բժշկասոցիալական փորձաքննության թիվ 2 գրասենյակի թիվ 1472855 որոշման համաձայն, սահմանվել է հաշմանդամության երկրորդ խումբ մինչև 01.03.2021թ.-ը: Վերափորձաքննության ժամկետ է նշանակվել 25.02.2021թ.-ը:

Աշխատանքի և սոցիալական հարցերի նախարարության բժշկասոցիալական փորձաքննության թիվ 10 գրասենյակի թիվ 1517771 որոշման համաձայն՝ կալանավորված անձ Կարեն Հովհաննիսյանի նկատմամբ 19.02.2021թ.-ին կրկին սահմանվել է հաշմանդամության երկրորդ խումբ, մինչև 01.03.2022թ.-ը:

Սակայն վերը նշված որոշման դեմ բերված բողոքի հիման վրա կատարված կրկնակի փորձաքննության արդյունքում, 30.11.2021թ. բժշկասոցիալական փորձաքննության թիվ 1148-1405 որոշման համաձայն՝ կալանավորված անձ Կ. Հովհաննիսյանը հաշմանդամ չի ճանաչվել: Որոշման պատճենը տրամադրվել է կալանավորված անձին, որի հետ կապված վերջինս ինչպես բանավոր, այնպես էլ գրավոր բողոք, միջնորդություն, դիտողություն կամ իրեն որևէ հարցով օժանդակելու պահանջ հիմնարկի վարչակազմին չի ներկայացրել:

 **ՀԱՐԳԱՆՔՈՎ՝**

 **ՀԱՅԿ ՍԱՆՈՅԱՆ**

Կատարող՝ Զ. Ստեփանյան

ՀՀ ԱՆ վերահսկողական վարչություն

հեռ. (010) 59-41-54